**Drumul pașilor pierduți**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Drumul pașilor pierduți

În suflet porți tristețea anilor trecuți,

a anilor trecuți ce te-au rănit adânc,

și-un scâncet te străbate, temător, de prunc,

că te-ai născut pe drumul pașilor pierduți!

O, cât ai plâns, iubito, în lacrimi tu bogată,

dar săracă de iubire, iubirea tu visând,

atâta te-ai lovit de suflete de piatră,

că-n tine e o lume ce s-a născut plângând!

Dar n-a pierit în tine, iubirea, niciodată

și-atâtea primăveri în tine au rămas,

că eu te-am regăsit la fel de minunată,

cu-a ta privire verde, cu-același dulce glas!

Și-am îngrijit grădina în care mi-ai pus flori,

încă din vreme-aceea, cu-a ta blândă privire,

o, cât te-am strigat, de-atunci, de-atâtea ori,

păstrând atâția ani, suava-ți amintire!

În suflet porți tristețea anilor trecuți

și amintirea vie a viselor pierdute,

că te-ai născut pe drumul pașilor pierduți

și-a unor amintiri ce te-au urmat, tăcute!

Dar n-a pierit în tine, iubirea, niciodată

și-atâtea primăveri în tine au rămas,

că eu te-am regăsit la fel de minunată,

cu-a ta privire verde, cu-același dulce glas!